© 2005, Rose Stair Goodman. Cover art, Edwin B. Wallace. Meryl Esenwein, art above and on pages 10, 12, 14, 16, 27, 29, 39, 41, 42, 44, 46, 47, and 48. Dagiti paspaset ti Biblia a nailanad ditoy, naalada manipud iti "Naimbag a Damag Biblia" copyright 1996 nga impablaak ti Philippine Bible Society, 890 United Nations Avenue, Manila, Philippines. Naaramat dagitoy babaen ti panangipalubosda. 2 PINARSUANATAYO ITI DIOS "Kalpasanna, kinuna ti Dios, 'Ita, aramidentayo ti tao. Uma- spingdanto kadatayo, ket kalanglangatayto ida. Iturayan- danto dagiti ikan, dagiti tumatayab, ken amin nga animal a naamo ken naatap, dadakkel ken babassit.' " - Genesis 1:26 Ti Dalan Nga Agturong iti Dios PINARSUA TI DIOS TI LUBONG KEN TI 1 ISU AMIN A SIBIBIAG A BAMBANAG "Idi punganay, pinarsua ti Dios ti lubong." - Genesis 1:1 "Ta babaen kenkuana, pinarsua ti Dios dagiti amin nga - Colosas 1:16a adda idiay langit ken ditoy daga . " "Bendisionannakayo koma ti APO a nangaramid iti langit ken daga. Ti langit kukua ni Yahweh, ngem intedna ti daga kadagiti tattao." - Salmo 115:15, 16 Awan pakapilawan ti daga idi inted ti Dios iti tao. Basaem day- toy a libreta tapno maammoam ti napasamak. NAGBALIN A SIBIBIAG A KARARUA TI TAO 3 "Nangala ni Yahweh a Dios iti daga sa nangbukel iti tao. Insang-awna ti anges ti biag iti agong daytoy ket naaddaan iti biag*." - Genesis 2:7 "Kinuna ni Yahweh a Dios, 'Saan a nasayaat nga agmay- maysa ti lalaki. Yaramidak iti maitutop a kadua ken katu- longanna.' Kalpasanna, pinaturog ni Yahweh a Dios ti lalaki. Bayat ti nargaan a pannaturogna, nangala iti maysa kadagiti paragpagna sana tinapalan iti lasag ti nangikkatanna. Inaramidna a babai ti paragpag ket impanna iti lalaki." - Genesis 2:18, 21, 22 kayatna a sawen: kararura
4 NAGSUKIR DA ADAN KEN EVA ITI DIOS Ni kaanoman ditay koma dengdenggen ti timek ni Satanas. 6 SAANEN A MAKAPAGTAENG DA ADAN KEN EVA ITI MINUYONGAN "Ngarud, pinagtalaw ni Yahweh a Dios ti tao iti minuyongan ti Eden ket pinagtrabahona iti daga a nagtaudanna. Iti bangir- na't daya ti minuyongan, nangikabil kadagiti narungsot nga animal a nagpayak. Nangikabil pay iti sumsumged a kampilan tapno awan umasideg iti kayo ti biag." - Genesis 3:23, 24 8 TI PLANO TI DIOS ISU TI PANANGIBAONNA TI BUGBUGTONG NGA ANAKNA TAPNO MAILAPSUTTAYO ITI BASOL "Ipasngaynanto ti maysa a lalaki ket panaganamto iti Jesus, agsipud ta isalakan- nanto dagiti tattaona kadagiti basbasolda." Nayanak ti Anak ti Dios kas maysa a maladaga tapno makastrek iti lubong. - Mateo 1:21 "Ngamin, agtaeng ken Cristo a kas tao ti amin a galad ti - Colosas 2:9 Dios." "Impan ni Yahweh a Dios ti tao iti Minuyongan ti Eden tapno talonen ken aywananna. Imbagana iti lalaki, 'Ma- balinmo ti mangan iti bunga ti uray ania a kayo iti Mi- nuyongan malaksid ti bunga ti kayo ti pannakaammo iti naimbag ken dakes. Dimo kanen ti bunga dayta a kayo. No manganka, matayka iti isu met la nga aldaw a pannangan- mo.' " - Genesis 2:15-17 NAGDUADUA DAYDI ULEG NGA ISU TI DIABLO WENNO NI SATANAS TI TURAY TI DIOS, SA NAGULBUD. " 'Saan a pudno dayta,' kinuna ti uleg. 'Saankayo a matay!' Nakita ti babai a napintas ti kayo ken impapanna a nasayaat a kanen ti bungana. 'Nagsayaat ket ngatan ti agbalin a masirib!' kinunana iti nakemna. Nangpuros iti sumagma- mano a bunga ti kayo sa nangan. Inikkanna met ti asawana ket nangan ti lalaki.' " - Genesis 3:4, 6 NAGLADINGIT ITI SANGALUBONGAN 7 IDI NAGBASOL DA ADAN KEN EVA "Babaen iti maysa a tao, immay ti basol ditoy lubong ket babaen iti basol, immay met ti ipapatay. Iti kasta, nagsaknap ti ipapatay iti entero a sangkataoan, agsipud ta nagbasol amin a tattao. " - Roma 5:12 Banag a Iaglagipen Tunggal maysa nayanak a managbasol, ket umayto ti aldaw a matay agsipud ta ni patay immay gapu iti basol. (Basaem manen ti Roma 5:12.) NI JESUS KET DIOS - ITI 9 NATAO-AN A LANGA "Idi punganay, addan ti Sao, ket ti Sao kadua ti Dios, ket ti Sao, Dios. Nagbalin a tao ti Sao ket nakipagtaeng ka- datayo. " - Juan 1:1, 14a "Naaramid amin daytoy tapno matungpal ti insao ti Apo ba- baen iti profeta: 'Agsikogto ti birhen a balasang. Ipasngaynanto ti maysa a lalaki, ket mapanagananto iti Immanuel' a kayatna a sawen, 'Adda kadatayo ti Dios.' " - Mateo 1:22, 23 "Naipasngay kadatayo ti maysa nga ubing! Adda ubing a lalaki a naited kadatayo! Ket isunto ti mangituray kadatayo! Maawaganto iti, 'Nakaskasdaw a Mammagbaga,' 'Manna- kabalin a Dios,' 'Agnanayon nga Ama,' 'Prinsipe ti Kappia.' " -Isaias 9:6 5
10 NI JESU-CRISTO TI NAAN-ANAY A DATON "Awan basol ni Cristo. " - 2 Corinto 5:21a "Saan a nagbasol. " -1 Pedro 2:22a Awan uray kasayaatan a daton ti tao ti makaugas ti basol. "Saan a kabaelan ti dara dagiti baka ken kalding nga ikkaten da- giti basol." - Hebreo 10:4 Ni Jesus ti Kordero ti Dios. "Daytoy ti Kordero ti Dios a - Juan 1:29b mangikkat iti basol ti lubong!" 12 "Babaen iti darana, napalintegtayon [napagsanto] iti sangoanan ti Dios. Adadda pay ngarud a maisalakantayto gapu kenkuana." -Roma 5:9 " Laglagipennak, Jesus, inton mapanka iti pagariam." - Lucas 23:42b Daytoy a manna- nakaw namati ken Jesus ket naisa- lakan. " Ibagak kenka daytoy: Ita nga aldaw, maki- pagyankanto kaniak idiay Paraiso." -Lucas 23:43b Daytoy a mannana- kaw saan a namati ken Jesus, ket saan a naisala- kan. "Idi managbasoltayo pay laeng [nasukir iti Dios], natay ni - Roma 5:8b Cristo gapu kadatayo!" 14 "ISU NAGUNGAREN!" "Nagsao ti anghel kadagiti babbai. 'Di- kay agbuteng,' kinu- nana. 'Ammok a sapsapulenyo ni Jesus a nailansa iti krus. Awan ditoyen; nagungaren kas iti kinunana. Umayyo kitaen ti lugar a nagid- daanna.' " -Mateo 28:5, 6 INDATON NI JESUS TI BIAGNA TAPNO MAISALAKANTAYO Nailansa iti krus ni Jesus ta ginura dagiti nauyong a tattao. Ngem plano ti Dios ti ipapatayna. Nagayatan ni Jesus nga impatli ti biagna a pangsubbot kenka ken kaniak manipud basol. Kinuna ni Jesus, "Awan ti makaala iti biagko. Itedko kas pagayatak. Adda kalin- tegak a mangited iti biagko, ket adda met kalintegak a man- gala met laeng. " - Juan 10:18a 11 NASUBBOTTAYO GAPU ITI DARA TI KORDERO TI DIOS "Saankayo a nagatang babaen iti banag a madadael, kas iti pirak wenno balitok. Nawayawayaankayo ketdi babaen iti pan- nakaidaton iti napateg a dara ni Cristo a mayarig iti kordero nga awan mulit ken tulawna." -1 Pedro 1:18a, 19 AWAN TI SABALI A DATDATON A MAKAIKKAT ITI BASOL. AMIN A MAMATI ITI ANAK TI DIOS 13 MAADDAAN ITI BIAG NGA AGNANAYON "Gapu iti kasta unay a panagayat ti Dios iti lubong, intedna ti Bugbugtong nga Anakna tapno ti siasinoman a mamati kenkuana saan a matay no di ket agbiag nga agnanayon." - Juan 3:16 "Inispalnatayo iti pannakabalin ti sipnget ket impannatayo iti pagarian ti dungdungngoenna nga Anak. Babaen kenkua- na nawayawayaantayo, kayatna a sawen, pinakawan ti Dios dagiti basoltayo." - Colosas 1:13, 14 *Pannakaispal (wenno Pannakasubbot) kayatna a sawen, gina- tangnatayo manen. NAGUNGAR NI JESUS MANIPUD KADAGITI PATAY 15 "Siak ti sibibiag! Natayak idi, ngem kitaem, sibibiagak iti agnanayon nga awan inggana. Adda kaniak dagiti tulbek ni Patay ken ti Hades." - Paltiing 1:18 "Gapu ta agbiagak, agbiagkayto met." - Juan 14:19b Gapu ta ni Cristo inabakna ni patay, ket iggemna ti tulbek ni pa- tay, ngarud saantayon a kabuteng ni patay. "O APO a Kangatoan, no adda pagbutngak, sika ti pagkam- - Salmo 56:3 matalkak." MAISALAKANNAKA NI JESUS KEN IKARKARARAGANNAKA "Ngem sibibiag nga agnanayon ni Jesus . . . . Isut' gapuna a kabaelanna nga isalakan dagiti umasideg iti Dios babaen kenkuana agsipud ta agbiag nga agnanayon a mangibabaet kadakuada iti Dios." - Hebreo 7:24a, 25
16 MAADDAANKA KEN SIAK ITI BIAG NGA AGNANAYON Ania a dalan ti PAGPAGNAAM? Ni Jesu-Cristo isu ti DALAN nga agturong iti agnanayon a BIAG. Ti diablo (Satanas) ti dalan nga agturong iti agnanayon a PATAY. Daytoy nga ubing pinilina iti husto a dalan nga isu iti agturong iti agnanayon a biag. 18 APAY A NASKEN A PILIENTAYO NI JESUS NO KAYATTAYO TI AGNANAYON A BIAG? 1. Ni Cristo immay. ". . . Immayak tapno maaddaankay iti biag . . . . "- Juan 10:10 2. Ni Cristo ti nagayat ken natay gapu kadatayo. "Iti Anak ti Dios a nagayat kaniak ken nangted iti biagna gapu kaniak." - Galacia 2:20b Nagbalin ni Jesus a tao, lasag, ken dara a kas kadatayo. Inaramidna daytoy tapno babaen iti ipapatayna, pukawenna ti 20 4. Ni Cristo nagungar mani- pud ken patay. "Ammotayo a napagungar ni Cristo ket saanen a matay. Awanen ti pannakabalin ti pa- tay kenkuana." - Roma 6:9 "Wen, natay gapu iti amin a tao tapno dagiti sibibiag dida agbiagen para iti bukodda a pagimbagan, no di ket para kenkuana a natay ken napa- gungar gapu kadakuada." - 2 Corinto 5:15 Kinuna ni Jesus, "Gapu ta agbiagak, agbiagkayto met." - Juan 14:19b ANIA TI PILIEM? 17 ". . . Ikeddengyo itan no siasino ti pagserbianyo . . . . " - Josue 24:15 "Pagpilienkayo iti biag wenno patay, iti bendision wenno - Deuteronomio 30:19b iti lunod ti Dios. Pilienyo ti biag." NI JESUS TI DALAN NGA AGTURONG ITI BIAG NGA AGNANAYON "Isu laeng ti pakasarakantayo iti pannakaisalakan. Iti en- tero a lubong, awan sabali a nagan nga inted ti Dios kada- giti tattao a mabalintayo a pakaisalakanan." - Aramid 4:12 "Siak ni Yahweh, siak la ti makaisalakan kadakayo." - Isaias 43:11 Diablo nga adda pannakabalinna ken ni patay, ket wayawayaanna dagiti amin a natagabu iti amin a panagbiagda gapu iti butengda ken patay." 19 - Hebreo 2:14, 15 3. Ti dara laeng ni Jesus ti remedio kadagiti bas- basoltayo. "Ti dara nga isu ti biag ti mangikkat kadagiti bas- basol. " - Levitico 17:11b "Ti dara ni Jesus nga Anakna ugasannatayo iti amin -1 Juan 1:7b a basol." "Babaen kenkuana nawayawayaantayo , kayatna a sa- wen, pinakawan ti Dios dagiti basoltayo." - Colosas 1:14 5. Masapul nga adda kadatayo ti Espiritu ni Cristo 21 tapno agbiagtayo iti biag nga agnanayon (agbiag nga awan patinggana). "Agtaeng kadagiti puspusoyo ni Cristo, ti namnamayo - Colosas 1:27b a makiranud iti gloriana." "No agtaeng kadakayo ti Espiritu ti Dios a namagu- ngar ken Jesus, itedto met daytoy a namagungar ken Cristo ti biag kadagiti agrupsa a bagiyo babaen ti kaad- da ti Espirituna kadakayo." -Roma 8:11 SIGURADOEM A TI ESPIRITU NI CRISTO AGNANAED KENKA "No awan kenka ti Espiritu ni Cristo, saannaka a tao ni - Roma 8:9b Cristo."
22 AY-AYATEN NI JESUS DAGITI UBBING "Kalpasanna, sinaklotna dagiti ubbing ket impatayna ti imana iti tunggal maysa kadakuada sana binendisionan ida." - Marcos 10:16 "Ammok nga ay-ayatennak ni Jesus, ta isu iti ibagbaga ti Biblia." 24 KASANO TI PANANGSARAK ITI DALAN NGA AGTURONG ITI DIOS? 1. Aklunem a sika ket managbasolka (kitaem ti pahina 7). "Nagbasol amin a tattao ket agkurangda iti kinadayag - Roma 3:23 ti Dios." 2. Umasidegka iti Dios babaen ken Cristo Jesus. "Ta maymaysa ti Dios, ket maymaysa met ti mamagkap- pia iti Dios ken iti tao, ni Cristo Jesus a tao." -1 Timoteo 2:5 "Isut' gapuna a kabaelanna nga isalakan dagiti uma- sideg iti Dios babaen kenkuana. " - Hebreo 7:25a Kinuna ni Jesus, "Ti umay kaniak, diakto pagtalawen." - Juan 6:37b 26 Iti uged iti baba, isuratmo ti bersikulo nga adda iti uneg nga agkarkararag nga im-ima iti pahina 25. (Isu ti 1 Juan 1:9.) 5. Iwaksim dagiti basbasolmo. (Kayatna a sawen panawamon ket dimon ituloy.) "Pulos a dikanto agballigi no padasem nga ilemmeng da- giti basolmo. Ipudnom ida ken agbabawika, ket kaasianna- kanto ti Dios." - Proverbio 28:13 "Adaywam ti dakes ket aramidem ti naimbag . " - Salmo 37:27a "Ngem inayaban ni Jesus dagiti ubbing, ket kinuna- na, 'Palubosanyo dagiti ubbing nga umay kaniak.' Diyo paritan ida, ta dagiti kas kadakuada ti agtagikua iti Pagarian ti Dios." - Lucas 18:16 23 "Kasta met a di kayat ni Amayo sadi langit a mapukaw ti - Mateo 18:14 uray maysa kadagitoy nga ubbing." Siasinokaman, wenno sadinoman ti pagigianam, ay-ayatennaka ni Jesus, ket natay gapu kenka. Iliwenna met ti panagayatmo Kenkuana. Maipakitam ti ayatmo babaen ti panagtulnogmo Kenkuana. " No ayatendak, tungpalenyo dagiti bilbilinko." - Juan 14:15b "Uray ti maysa nga ubing ipakitana ti kinasiasinona - Proverbio 20:11a babaen iti aramidna." 3. Agbabawika kadagiti basbasolmo. (Kayat a sawen ti panagbabawi, maladingitanka kadagiti basbasolmo ket isardengmon ti agbasol.) "Agbabawikayo ngarud ket agsubli- 25 kay iti Dios tapno pakawanenna da- giti basbasolyo." - Aramid 3:19 "An-anusannakayo ti Apo gapu ta dina kayat a madadael ti siasinoman, no di ket kayatna nga agbabawi ti amin a tattao kadagiti basbasolda." - 2 Pedro 3:9b "Ngem no ipudnotayo dagiti basbasoltayto, tungpalenna ti karina ket aramidenna ti maitutop." -1 Juan 1:9a 4. Ipudnom dagiti basbasolmo ken Jesus. (Ti panangipudno kayatna a sawen "panangaklon.") 6. Mamatika ken Jesu-Cristo. 27 "Ta no babaen iti panagsao, ipaduyakyakmo ni Jesus nga isu ti Apo, ket patiem iti pusom a pinagungar ti Dios, maisalakankanto." "Ta gapu iti parabur ti Dios, naisalakantayo babaen iti pam- mati. Saanyo nga insalakan ti bagiyo gapu iti inaramidyo. Insagut kadakayo ti Dios ti pan- nakaisalakanyo tapno awan ti mangipasindayag iti daytoy." - Roma 10:9 " Mamatika ken ni Apo Jesus ket maisalakankanto, sika ken ti familiam." -Efeso 2:8, 9 - Aramid 16:31b
28 7. Awatem ni Jesus iti puso ken biagmo. Luktam laeng ta pusom ket pastrekem ni Jesus. Kinuna ni Jesus, "Denggem, addaak nga agtatakder iti ruar ket agtuktuk- tokak iti ruangan. No adda makangngeg iti timekko ket luk- tanna ti ruangan, sumrekakto iti balayna ket agkalanglangkamto a mangan." - Paltiing 3:20 "Ngem adda met dagiti immawat ken namati kenkuana, isut' gapuna nga inikkanna ida iti kalin- tegan nga agbalin nga annak ti Dios." - Juan 1:12 30 ITAN TA ADDAN NI JESUS ITI PUSOM, ADDAN BIAGMO NGA AGNANAYON "Inikkannatayo ti Dios iti biag nga agnanayon, ket masa- rakan daytoy a biag iti Anakna. Ti tao a pagtaengan ti Anak, agtaeng met kenkuana ti biag. " - 1 Juan 5:11b, 12a "Ti siasinoman a dumngeg kadagiti saok ken mamati iti nangibaon kaniak . . . no di ket nalasatnan ni patay ket sim- reken iti biag." - Juan 5:24b Inton pumusayka, addakanton iti Apo (2 Corinto 5:8). ". . . Ni Cristo, ti namnamayo a makiranud iti gloriana."(Colosas 1:27). No dinawatmon ti panangpakawan ni Jesus kadagiti basbasol- mo, ket mamatika nga ni Apo Jesu-Cristo ti mangisalakanmo, isuratmo ti naganmo iti baba: 32 MAKIKATUNGTONGKA KENNI JESUS BABAEN TI KARARAG ITI URAY ANIA A TIEMPO Agyamanka ken Jesus gapu iti kinaimbag- na. Dayawem gapu ta insalakannaka. Ikararagmo ti aniaman a kasapulam. Agkararagka iti nagan ni Apo Jesus. "Itedna ti aniaman a dawatentayo no la ket mayannurot iti pagayatanna." - 1 Juan 5:14b ". . . Ikarkararaganyo ti tunggal may- sa . . . . " - Santiago 5:16 "Ikararaganyo dagiti mangidadanes kadakayo. " - Mateo 5:44b TI PAGWADAN A KARARAG 29 No dika pay pulos nagkarkararag idi, ngem ita kayatmon a sursuroen ti panagkararag, surotem daytoy a pagwadan nga adda iti baba: Apo Jesus, Agyamanak ta gapu iti ipapataymo idiay krus maikkat dagiti basbasolko. Agbabawiak kadagiti amin a dakes a naaramidko. Dawatek a pakawanennak, ket sumrek ken agtaengka iti agnanayon iti uneg ti pusok. Dalusannak iti amin a biddutko. Ket awatenkan a Mannubbot ken Apo iti biagko. Daytoy ti kararagko iti naganmo, Amen. KASANO TI AGTULTULOY A PANANGSUROT 31 KEN JESUS Inaldaw nga agbasaka kadagiti bersikulo ti Biblia (ti Sao ti Dios) ket idulinmo ita pusom babaen ti panangikabesam kadakuada ta makatulongda kenka. (Adu dagiti bersikulo iti daytoy a libreta.) "Impaltiing ti Dios ti amin a Nasantoan a Surat, ket naserbi iti kinapudno, a pangisuro pangbabalaw, pangatur iti bid- dut ken pakasursuroan iti na- linteg a panagbiag." - 2 Timoteo 3:16 TI KARARAG NGA INSURO NI 33 JESUS KADAGITI ADALANNA (Ti adalan isu ti tao a sumursurot ken Jesus.) " 'Amami sadi langit: Madaydayaw koma ti nasantoan a naganmo; Umay koma ti Pagariam; Matungpal koma ti pagayatam ditoy daga a kas sadi langit. Itedmo kadakami ti taraonmi ita nga aldaw; Pakawanennakami kadagiti basbasolmi, A kas iti pammakawanmi kadagiti nakabasol kadaka- mi; Dinakam iturong iti nakaro a pakasuotan; Ilisinakami ketdi iti Managdakdakes. ' " - Mateo 6:9b-13 Masapul a maikabesa daytoy a kararag. Masansan nga ag- maymaysa dagiti mamati a mangkararag iti nabatad iti daytoy a kararag.
34 DAGITI SANGAPULO A BILBILIN TI DIOS ISURODA KADATAYO NO KASANO TI AGBIAG (Exodo 20) Dagiti Umuna Nga Uppat Ket maipapan ti Ayattayo iti Dios 1. "Dika agdaydayaw iti sabali a dios no di laeng siak." 2. "Dika agaramid iti agpaay kenka a kinitikitan a ladawan wenno aniaman . . . Dika agrukbab wenno agdaydayaw iti uray ania a kinitikitan a ladawan. . . ." 3. "Dimo aramaten ti naganko iti dakes a panggep gapu ta siak, ni Yahweh a Diosmo. . . . " 4. "Ngilinem ti Aldaw a Panaginana ket ibilangmo a nasantoan." 36 DAGITI DUA A KANGRUNAAN A BILIN Panagayat iti Dios 1. "Insungbat ni Jesus, 'Ayatem ti Apo a Diosmo iti amin a pusom, iti amin a kararuam, ken iti amin a panunotmo.' Daytoy ti umuna ken kangrunaan a bilin." - Mateo 22:37, 38 Panagayat iti Pada a Tao 2. "Ti maikadua a kangrunaan a bilin umasping iti umuna, 'Ayatem ti padam a tao a kas iti bagim.' " - Mateo 22:39 Amin Dagiti Sangapulo a Bilin (panid 34 ken 35) ti kababalinna wenno naimut wenno nalaka nga agpung- tot. Awan im-impenna a sakit ti nakem. 6Saanna a pag- ragsakan ti dakes. Pagragsakanna ketdi ti kinapudno. 7Ti ayat ituredna amin a banag, mamati iti amin, mangnamna- ma iti amin, ibturanna amin. 8Ti ayat agpaut nga agnanayon. Adda dagiti naipaltiing a kaskasaba, ngem saanda nga agpaut. Adda sagut a mangted iti kabaelan nga agsao iti sabali a pagsasao, ngem aggibus. Adda pannakaammo, ngem agpatingganto. 38 13Kabayatanna, dagitoy tallo ti agtalinaed: pammati, nam- nama, ayat; ngem ti kangrunaan kadagitoy, isu ti ayat. TI DIOS ISUT AYAT " Ti Dios, ket ayat! Agtaeng iti Dios ti agtaeng iti ayat, ket agtaeng met kenkuana ti Dios. -1 Juan 4:16b DAGITI MAUDI NGA INNEM KET MAIPAPAN 35 ITI PANAGAYATTAYO KADAGITI PADATAYO A TAO 5. "Dayawem da amam ken inam . . . . " 6. "Dika mamapatay." 7. "Dika makikamalala." (Pannakikaedda iti saanmo nga asawa.) 8. "Dika agtakaw." 9. "Dika agsaksi iti ulbod a maibusor iti padam a tao." 10. "Dimo aguman . . . ti aniaman a sanikuana." TI PANAGTULNOG ITI DIOS YEGNA TI SUNGBAT DAGITI KARKARARAGTAYO "Ikkannatayo iti aniaman a dawatentayo, agsipud ta tung- palentayo dagiti bilbilinna ken aramidentayo ti pakaragsa- kanna." -1 Juan 3:22 TI KANGRUNAAN ITI AMIN ISU TI AYAT 37 Ti "Kapitulo ti Ayat" (1 Corinto 13:1-8, 13) 1Uray no makasaoak kadagiti pagsasao dagiti tattao wen- no dagiti angheles, ngem no awan ayatko, awan serserbi ti panagsaritak ket awan dumak iti makatitileng nga aweng ti gansa wenno naringgor nga uni ti piangpiang. 2Uray no na- laingak a mangasaba, uray no maawatak amin a palimed, uray no napigsa ti pammatik tapno mayalisko dagiti bam- bantay, ngem no awan ayatko, awan serserbik. 3Uray no ipadawatko ti amin nga adda kaniak, ken uray pay itedko ti bagik tapno mapuoran, ngem no awan met ayat kaniak, awan magunggonak. 4Ti ayat naanus ken naasi. Saan a nai- mon wenno napasindayag wenno natangsit. 5Saan a naalas KAYAT NI JESUS NGA AGSAKSIKA KADAGITI DADDUMA (iti pagtaengan, pagadalan, iti kapilya wenno sadinno man) Kuna ni Jesus, "Agawidka iti familiam ket ipadamagmo kadakuada ti naindaklan nga inaramid ti Apo kenka gapu iti kaasina." - Marcos 5:19b 39
40 KASANO TI PANNAKAAMMO ITI PUDNO NGA ANAK TI DIOS "No agiinnayatkayo, maammoanto ti amin a tao a dakayo -Juan 13:35 "Ngem ti Espiritu pataudenna ti ayat, rag-o, talna, anus, ki- namanangngaasi, kinaimbag, kinamatalek, kinapakumbaba ken kinamanagteppel. " - Galacia 5:22, 23a dagiti adalak." TI PUDNO NGA ANAK TI DIOS MAMAKAWAN KADAGITI SABALI "No pakawanenyo dagiti nakabasol kadakayo pakawanen- - Mateo 6:14 nakayto met ni Amayo sadi langit." DAGITI 7 A KAGURA TI DIOS "Natangsit a langa, naulbod a dila, ti mangpapatay iti awan basolna, ti agpanggep iti dakes, ti agdardaras a mapan agara- mid iti maikaniwas, ti saksi nga agsao iti pasig nga ulbod, ken ti mangyeg iti pagapaan dagiti aggagayyem." - Proverbio 6:17-19 42 TI IMPIERNO KET PUDNO A LUGAR JESUS (Basaen ti Lucas 16:19-26.) Siguradoem a ni Jesus laeng ti pagtalkam. Isuratna ti naganmo iti Libro ti Biag. "Ditoy a dan-aw ti apuy T U L O N G ! ti nakaitappuakan dagiti awan naganna iti libro ti biag." -Paltiing 20:15 44 TI LANGIT KET PUDNO A LUGAR Iti sirmata ni Juan iti Paltiing 21, nakitana ti baro a langit ken baro a daga. " 'Punasennanto dagiti luada. Awanton ti patay, ladingit, sangsangit wenno ut-ot agsipud ta limmabasen dagiti immun- una a banag.' Kinuna ti nakatugaw iti trono, 'Pabaroekon ti amin a banag!' " - Paltiing 21:4, 5a Nakita met ni Juan ti Baro a Siudad, ti baro a Jerusalem, bumabbaba manipud langit. " Puro a balitok ti siu- dad, ket aganninaw a kas kristal. Namontaran dagiti fonda- sion a bato ti bakud kadagiti agkakapateg a bato." - Paltiing 21:18b, 19a DAGITI AR-ARAMID TI LASAG: 41 "Pannakikamalala, kinarugit, kinaderrep, panagrukbab kadagiti didiosen, panagan-anito, panaggiginnura, panagaapa, panagiinni- mon, panagpungpungtot, kinaagum, panagiinnapal, panagbarbar- tek, nalabes a panagragragsak ken dadduma pay a kas kadagitoy. Ballaagankayo ita a kas panangballaagko kadakayo idi a dagiti agaramid kadagitoy didanto mairaman a makipagyan iti Pagarian ti Dios." - Galacia 5:19-21 " Dagiti aggartem iti padada a lalaki wenno padada a babai wenno -1 Corinto 6:9b,10a dagiti agag-agaw, naagum . " IPALUBOSMO A PUNNOENNAKA NI JESUS ITI ESPIRITUNA KEN DALUSANNAKA "Kasta ti sumagmamano kadakayo idi. Ngem naugasankayon iti -1 Corinto 6:11a basol, naidatonkayon iti Dios . " NI JESUS LAENG TI DALAN A MAPAN ITI DIOS 43 " Inikkannatayo ti Dios iti biag nga agnanayon, ket ma- -1 Juan 5:11b sarakan daytoy a biag iti Anakna." "Ta patay ti supapak ti basol. Ngem biag nga agnanayon ti isagut ti Dios gapu iti pannakikaykaysatayo ken ni Cristo Jesus nga Apotayo." - Roma 6:23 "Ti siasinoman a mamati iti Anak maaddaan iti biag nga agnanayon. Siasinoman a di agtulnog iti Anak, dinanto maragpat ti biag, no di ket agtalinaed kenkuana ti pan- nusa ti Dios." - Juan 3:36 " ' Siak ti dalan, ken ti pudno, ken ti biag; awan ti maka- pan iti Ama no di magna kaniak,' insungbat ni Jesus." - Juan 14:6 IMMUN-UNAN NI JESUS TAPNO 45 MANGISAGANA ITI PAGTAENGAN DAGITI AMIN A MAMATI KENKUANA "Kinuna ni Jesus kadakuada: 'Saankayo a madanagan ken mariribukan. Mamatikayo iti Dios, ken mamatikayo met kaniak. Adu ti kuarto idiay balay ni Amak, ket innak mangi- sagana iti pagyananyo. Diak koma ibaga daytoy kadakayo no saan a pudno. Kalpasan ti ipapanko panangisagana iti pag- yananyo, umaykayto alaen tapno addakayo met iti ayanko.'" - Juan 14:1-3 IBAGAM DAYTOY NAIMBAG A DAMAG KADAGITI SABSABALI Kuna ni Jesus, "Inkay iti entero a lubong ket ikasabayo ti Naimbag a Damag kadagiti amin a parsua." - Marcos 16:15b "Ngem babaen iti kinaranggas, maikkat ti biag." - Proverbio 11:30b
46 DAGITI KARKARI TI DIOS KADAGITI ANNAKNA " Dikanto panawan, dikanto baybayan." - Hebreo 13:5b "Ta ibaonto ti Dios dagiti anghelesna a mangay- wan kenka tapno iti sadinoman a papanam salakni- bandaka."-Salmo 91:11 "Addaakto nga agnanayon kadakayo agingga iti panungpalan ti lubong." - Mateo 28:20b "Dika agbuteng kadagiti panagsagaba a dumtengto kenka. . . . Agtalinaedka nga- rud a mapagtalkan uray pay no isut' pakatayam ket itedkonto kenka ti biag a kas gunggona ti balligim." - Paltiing 2:10 "Addakami ita iti kasipngetan ngem ik- -Mikias 7:8 - Jeremia 33:3a kanakami ti APO iti silaw." "Awagannak ket sungbatankanto. " UMAYTO MANEN NI JESUS 47 Amin ket agungarto manipud ken patay. "Umayen ti tiempo a dagiti amin a natay nga adda kadagiti tan- tanem mangngegdanto ti timekna, agungardanto ket rummuar- da kadagiti tantanemda. Agungarto a maipaay iti biag nga agna- nayon dagiti nagaramid iti naimbag ngem agungarto a maipaay iti pannakadusa dagiti nagaramid iti dakes." - Juan 5:28b, 29 Dagiti natay ken Cristo agungardanto nga umuna. "Kalpasanna, datayo a sibibiag iti dayta a tiem- po, maurnongtayto a maikuyog kadakuada iti ayan dagiti ul-ulep tapno sabtentayo ti Apo idi- ay tangatang. Iti kasta, kanayonton nga adda- tayo iti denna ti Apo." - 1 Tesalonica 4:17 "Agsaganakayo, ta diyo ammo no kaano a - Marcos 13:33b dumteng dayta a tiempo." 48 KASANO ITI IYAAY NI JESUS? "Kitaenyo, umayen ni Jesus a silulugan kadagiti ulep! Makitanto ti tunggal maysa. " - Paltiing 1:7a Agannadkayo kadagiti palso a cristo ken dagiti palso a mammadto. "No adda agkuna, 'Kitaenyo, adda ditoy ti Cristo!' wenno 'Ad- da sadiay!' diyo patpatien. . . . No kunada, 'Kitaenyo, adda iti let-ang!' dikay mapma- pan sadiay. " - Mateo 24:23b, 26a UMAY NI JESUS ITI NAPARDAS MANIPUD LANGIT " Amin a tattao ditoy daga inton makitada ti Anak ti Tao iti rabaw dagiti ulep ti langit nga umay a napnoan pannaka- balin ken naindaklan a dayag." - Mateo 24: 30b TI SALMO TI AGPASPASTOR (Salmo 23) 1APO, sika ti pastorko, adda aminen a masapulko. 2Iti nalangto a karuotan, paginanaennak; iti sibay dagiti dandanum a natalinaay, idalannak. 3Ipaaymo kaniak ti baro a pigsa. Tarabayennak iti tumutop a dalan, kas inkarim. 4Uray pay no ginget ni patay ti paglasatak saanakto nga agbuteng ta addaka kaniak! Ti sarukod ken bastonmo sa- laknibandak. 5Mangisaganaka iti padaya nga agpaay kaniak, iti imatang dagiti kabusorko. Pinaaruyotam daytoy ulok iti lana, ket agliplippias ti kopak. 6Awan duadua a kumuyogto kaniak ti kinaimbag ken ti kinamanagayatmo bayat ti panagbiagko, ket agtaengakto nga agnanayon iti balaymo. If you are interested in receiving additional Scripture booklets, write to the publisher in English. World Missionary Press, Inc. P.O. Box 120 New Paris, Indiana 46553-0120 U.S.A. Libre - saan a mailako 2221 Ilocano WTG


Biblia para kadagiti Ubbing iparangna Ti Umuna a Paskua
Sinurat ni: Edward Hughes Inladawan ni: Janie Forest; Alastair P. Inadaptar ni: Lyn Doerksen Inpatarus ni: Christian Lingua Inwarnak ti: Bible for Children BFC PO Box 3 Winnipeg, MB R3C 2G1 Canada ©2021 Bible for Children, Inc. Lisensia: Adda karbengam a magkopia wenno mangiprinta iti daytoy nga istoria basta saan mo nga ilako daytoy.
Nagtakder ti babai iti igid ti naringgor a turod, nakatangad isuna a kumitkita iti nakas-ang a pasamak. Matmatayen ti Anakna. Ti ina ket ni Maria, ken nakatakder isuna iti asideg ti krus a nakailansaan ni Jesus.
Kasano a napasamak dagitoy? Kasano a nadanon ti napintas a panagbiag ni Jesus ti kastoy a pasamak? Apay ta pinalubosan ti Dios a mailansa ti Anakna iti krus ken matay sadiay? Nagkamali kadi ni Jesus maipapan iti kinasiasinona? Napaay kadi ti Dios?
Saan! Saan a napaay ti Dios. Saan a nakaaramid iti aniaman a biddut ni Jesus. Ammo ni Jesus a papatayento Isuna dagiti managdakdakes a tattao. Uray pay idi maladaga pay laeng ni Jesus, imbagan ti maysa a lakay nga agnagan iti Simeon ken ni Maria ti ladingit a mapasungad.
Sumagmamano nga aldaw sakbay a mapapatay ni Jesus, adda ti babai nga immay ket imbuyatna ti lana a bangbanglo iti sakana. "Agsaysayang isuna iti kuarta," kinuna dagiti adalan. "Nasayaat ti inaramidna," kinuna ni Jesus. "Inaramidna daytoy para iti pannakaitabonko." Anian a nakaskasdaaw a sao!
Kalpasan daytoy, ni Judas a maysa kadagiti sangapulo ket dua nga adalan ni Jesus ket immanamong kadagiti panguloen a papadi a liputanna ni Jesus iti gatad a 30 a piraso ti pirak.
Idiay fiesta ti Paskua dagiti Judio, nangan ni Jesus a kaduana dagiti adalanna. Imbagana kadakuada dagiti nakaskasdaaw a bambanag maipapan iti Dios ken dagiti karina kadagiti mangay-ayat Kenkuana.
Idi kuan nangted ni Jesus iti tinapay ken kopa tapno pagbibingayanda. Pammalagip daytoy kadakuada a ti bagi ken dara ni Jesus ket naited tapno mayeg ti pannakapakawan dagiti basbasol.
Idi kuan imbaga ni Jesus kadagiti gagayyemna a maliputanto ken itarayandanto Isuna. "Saankanto pulos nga ibati," kinuna ni Pedro. "Sakbay nga agtaraok ti kawitan, inlibaknakton iti namitlo a daras," kinuna ni Jesus.
Iti dayta a rabii, napan nagkararag ni Jesus idiay Minuyongan ti Getsemane. Nakaturog dagiti adalan a kakaduana. "O Amak," inkararag ni Jesus, "...lumabas koma daytoy a kopa Kaniak. Ngem, saan a ti pagayatak, ti pagayatam ti masurot."
Bigla a napan dagiti tattao idiay minuyongan, indaulo ni Hudas ida. Saan a limmaban ni Jesus, ngem tinagbat ni Pedro ti lapayag ti maysa a tao. Siuulimek a sinagid ken pinaimbag ni Jesus ti lapayag dayta a tao. Ammo ni Jesus a paset ti pagayatan ti Dios ti pannakatiliwna.
Inyapan dagiti tattao ni Jesus iti pagtaengan ti kangatoan a padi. Sadiay, imbaga dagiti papangoloen a Judio a nasken a mapapatay ni Jesus. Nagtakder ni Pedro iti asideg ti inudo dagiti adipen ken nagpaliiw isuna.
Namitlo a daras a miningmingan dagiti tattao ni Pedro ket kinunada, "Kaduam idi ni Jesus!" Namitlo a daras a naglibak ni Pedro, kas iti imbaga ni Jesus nga aramidenna. Nagilunod ken nagsapata pay ni Pedro.
Iti dayta a kanito, nagtaraok ti kawitan. Kasla timek ti Dios daytoy para ken ni Pedro. Napalalo ti sangit ni Pedro ta nalagipna ti imbaga ni Jesus.
Nagbabawi met ni Judas. Ammona nga awan pulos naaramid ni Jesus a basol wenno krimen. Napan insubli ni Judas ti 30 a piraso ti pirak, ngem saan nga awaten dagiti padi. Impurruak ni Judas ti pirak, pimmanaw - ken napan nagbekkel.
Inyapan dagiti padi ni Jesus ken ni Pilato a gobernador a Romano. Kinuna ni Pilato, "Awan makitak a biddut daytoy a Tao." Ngem impukpukkaw dagiti tattao, "Ipaylansam Isuna iti krus! Ipaylansam Isuna iti krus!"
Idi kuan immanamong ni Pilato, ket sinentensiaanna ni Jesus a matay iti krus. Dinanog dagiti soldado ni Jesus, tinupraanda ti rupana, ken sinaplitda Isuna. Nagaramidda iti korona a sisiit sada impalnek iti ulona. Kalpasanna inlansada Isuna iti kayo a krus tapno matay sadiay.
Ammo a siguden ni Jesus a matay Isuna iti kasta a wagas. Ammona met a yeg ti pannakatayna ti pannakapakawan dagiti managbasol nga agtalek Kenkuana. Adda dua a kriminal a nailansa iti agsumbangir nga abay ni Jesus. Namati ti maysa ken ni Jesus - ket napan idiay Paraiso. Saan a namati diay maysa.
Kalpasan ti manu nga oras a panagsagaba, inyebkas ni Jesus, "Nalpasen," ket natay. Nalpasen ti aramidna. Intabon Isuna dagiti gagayyemna iti maysa a pribado a tanem.
Sinerraan dagiti soldado a Romano ken binantayanda ti tanem. Awan pulos ti makauneg - wenno makaruar.
Nu daytoy ti gibus ti pakasaritaan, anian a kas-angna koma. Ngem adda nakaskasdaaw nga inaramid ti Dios. Saan a nagtalinaed a natay ni Jesus!
Iti agsapa ti umuna nga aldaw ti lawas, nasarakan dagiti dadduma nga adalan ni Jesus a naitulid ti bato manipud iti tanem. Idi kumitada iti unegna, awanen ni Jesus sadiay.
Nagbati ti maysa a babai nga agsangsangit idiay tanem. Nagparang ni Jesus kenkuana! Nagap-apura a nagsubli isuna ket siraragsak a nangipadamag kadagiti dadduma nga adalan. "NABIAG NI JESUS! NAGUNGAR NI JESUS MANIPUD ITI PATAY!"
Iti saan a mabayag, immay ni Jesus kadagiti adalan ket impakitana kadakuada ti nalansaan nga imana. Pudno. NABIAG MANEN NI JESUS! Pinakawanna ti panangilibak ni Pedro Kenkuana, ket imbagana kadagiti adalanna nga ibagada iti tunggal maysa ti maipapan Kenkuana. Kalpasanna nagsublin Isuna idiay langit a naggapuanna.
Ti Umuna a Paskua Ti istoria manipud iti Sao ti Dios, ti Biblia ket masarakan iti Mateo 26-28, Lucas 22-24, Juan 13-21 "Mangted iti lawag ti iseserrek ti saom." Salmo 119:130
54 Nalpasen
60
Isuro daytoy nga istoria ti Biblia ti maipapan iti nakaskasdaaw a Dios a nangparsua kadatayo ken addaan tarigagay a maam-ammotayo Isuna. Ammo ti Dios a nakaaramidtayo kadagiti dakes a bambanag, nga aw-awaganna iti basol. Ti dusa ti basol ket patay, ngem ay-ayatennaka unay ti Dios ta imbaonna ti bugbugtong nga Anakna a ni Jesus, tapno matay idiay krus ken madusa para kadagiti basolmo. Kalpasanna nagungar ni Jesus ken nagsubli idiay Langit! Nu mamatika kenni Jesus ken dawatem Kenkuana a pakawanenna dagiti basolmo, aramidenna daytoy! Umay Isuna ken agnaed kenka ita, ket agbiagka a kadwam Isuna iti agnanayon. Nu mamatika a daytoy ti kinapudno, ibagam daytoy iti Dios: Apo Jesus, mamatiak a Dioska, ket nagbalinka a tao tapno matay para kadagiti basolko, ket sibibiagka manen ita. Umayka kadi ditoy biagko ken pakawanem dagiti basolko, tapno maaddaanak iti baro a biag, ken maysa nga aldaw ket umayakto iti dennam iti agnanayon. Tulungannak nga agtulnog Kenka ken agbiag para Kenka kas anakmo. Amen. Basaem ti Biblia ken makisaritaka iti Dios iti tunggal aldaw! Juan 3:16


Biblia para kadagiti Ubbing iparangna Langit, ti Napintas a Pagtaengan ti Dios
Sinurat ni: Edward Hughes Inladawan ni: Lazarus; Alastair P. Inadaptar ni: Sarah S. Inpatarus ni: Christian Lingua Inwarnak ti: Bible for Children BFC PO Box 3 Winnipeg, MB R3C 2G1 Canada ©2021 Bible for Children, Inc. Lisensia: Adda karbengam a magkopia wenno mangiprinta iti daytoy nga istoria basta saan mo nga ilako daytoy.
Idi adda ni Jesus ditoy daga imbagana kadagiti adalanna ti maipapan iti Langit. Inawaganna daytoy a "Balay ni Amak", ken imbagana nga adu ti mansion sadiay. Ti mansion ket dakkel ken napintas a pagtaengan. Dakdakkel ken napinpintas ti Langit ngem ti aniaman a naindagaan a pagtaengan.
Kinuna ni Jesus, "Mapanak agisagana iti lugar a para kadakayo. Ket nu mapanak ken agisaganaak iti lugar a para kadakayo, agsubliakto manen ket alaenkayo iti dennak."
Napan ni Jesus idiay Langit, kalpasan a nagungar Isuna manipud iti patay. Kabayatan a buybuyaen dagiti adalanna, naipangato ni Jesus, ket inawat Isuna ti ulep manipud iti imatangda.
Sipud idi, linaglagip dagiti Kristiano ti kari ni Jesus nga agsublinto manen ket alaenna isuda. Imbaga ni Jesus nga agsublinto Isuna a giddato, inton awan ti mangipagpagarup. Ngem kasatno ngay dagiti Kristiano a matay sakbay ti yaayna? Ibaga ti Biblia nga agdiretsoda a mapan ken ni Jesus. Ti kaawan iti bagi ket kaadda iti Apo. ADDA ITI APO
Iladawan ti Paltiing, ti maudi a libro ti Biblia, no kasano kapintas ti Langit. Ti kasayaatan ket, iti naisangsangayan unay a wagas, ti Langit ket pagtaengan ti Dios. Adda ti Dios iti amin a lugar, ngem ti tronona ket adda idiay Langit.
Idaydayaw dagiti anghel ken dagiti dadduma a nailangitan a parsua ti Dios idiay Langit. Kasta met dagiti amin a tattao ti Dios a natayen ken napan idiay Langit. Agkankantada kadagiti naisangsangayan a kankanta a pagdayaw iti Dios.
Adtoy ti sumagmamano a sao manipud iti maysa a kanta a kankantaenda: MAIKARIKA AGSIPUDTA SINUBBOTNAKAMI TI DIOS BABAEN ITI DARAM MANIPUD ITI TUNGGAL TRIBU KEN NASION KET INARAMIDNAKAMI NGA AR-ARI KEN PAPADI TI DIOSMI. (Pal. 5:9)
Iladawan dagiti kakaudian a panid ti Biblia ti Langit kas "Ti Baro a Jerusalem". Naglawa launay daytoy, nga addaan iti nangato nga alad iti ruar. Ti aladna ket naaramid manipud iti bato a jaspe, naliknaw a kas iti kristal.
Kaluban dagiti rubi ken napapateg a bato ti pundasion ti alad, sumileng kadagiti agkakapintas a kulay. Tunggal maysa kadagiti pagserkan iti siudad ket naaramid iti maysa a dakkel a perlas!
Digidiay perlas a pagserkan ket saanto pulos a maiserra. Sumrektayo ket kitaentayo ti aglawlaw ... WOW! Napinpintas pay ti uneg ti Langit. Naaramid ti siudad manipud iti puro a balitok, kasla naliknaw a sarming. Uray dagiti dalan ket naaramid manipud iti balitok.
Agayus manipud iti trono ti Dios ti maysa a napintas ken naliknaw a karayan ti danum ti biag. Adda iti agsumbangir ti karayan ti kayo ti biag, a masarakan idi idiay Minuyongan ti Eden. Naisangsangayan unay daytoy a kayo. Addaan daytoy iti sangapulo ket dua nga agduduma a bunga, agduduma a kita iti tunggal bulan. Ken dagiti bulong ti kayo ti biag ket para iti pannakapaimbag dagiti nasion.
Saan a kasapulan ti Langit ti init wenno bulan para iti lawag. Ti mismo a dayag ti Dios ti mangpunno iti daytoy iti lawag. Awan ti rabii sadiay.
Uray dagiti animal idiay Langit ket naidumduma. Naamoda amin ken mannakigayyem. Agkadua nga agarab iti ruot dagiti lobo ken karnero. Uray dagiti nabibileg a leon ket mangan iti garami a kas kadagiti baka. Kuna ti APO, "Saandanto a mangdangran wenno mangdadael iti entero a nasantoan a bantayko."
Kas kumitatayo iti aglawlaw, mapansintayo nga adda dagiti banag nga awan sadiay Langit. Awan ti mangngeg a sao ti pungtot. Awan ti agaapa wenno managimbubukodan.
Awan ti kandado dagiti ruangan, agsipud ta awan ti agtatakaw idiay Langit. Awan dagiti ulbod, mamapatay, manggagamud, wenno managdakdakes a tattao sadiay. Awan ti aniaman a kita ti basol idiay Langit.
Awanen ti lua idiay Langit iti denna ti Dios. Sagpaminsan, agsangit dagiti tattao ti Dios iti daytoy a biag gapu iti nalaus a ladingit. Idiay Langit, punasento ti Dios dagiti amin a lua.
Awanton ti matay idiay Langit. Agnanayonton a kadua dagiti tattao ti Dios ti Apo. Awanton ti ladingit, awanen ti agsangit, awanen ti ut-ot. Awanen ti sakit, awanen ti panagsina, awanen ti maitabon. Agnanayon a naragsak ti tunggal maysa idiay Langit iti denna ti Dios.
Ti kasayaatan iti amin, ti Langit ket para kadagiti ubbing (ken uray dagiti natataengan) a namati ken ni Jesu-Cristo kas Mannubbotda ken nagtulnog Kenkuana kas Apoda. Idiay Langit adda ti maysa libro a maaw-awagan iti Libro ti Biag ti Cordero. Napunno daytoy kadagiti nagnagan dagiti tattao. Ammom kadi nu akin-nagan dagiti nakasurat sadiay? Amin dagiti tattao a nagtalek ken ni Jesus. Nakasurat kadi ti naganmo sadiay?
Dagiti maudi a sao ti Biblia maipapan iti Langit ket maysa a napintas nga awis. "Ket kuna ti Espiritu iti nobia, 'Umaykayo!' Ket ti siasinoman a makangngeg 'Umay!' Ket ti mawaw umay. Ket siasinoman nga agtarigagay, siwaya-waya nga uminom iti danum ti biag."
Langit, ti Napintas a Pagtaengan ti Dios Ti istoria manipud iti Sao ti Dios, ti Biblia ket masarakan iti Juan 14; 2 Corinto 5; Paltiing 4, 21, 22 "Mangted iti lawag ti iseserrek ti saom." Salmo 119:130
60 Nalpasen
60
Isuro daytoy nga istoria ti Biblia ti maipapan iti nakaskasdaaw a Dios a nangparsua kadatayo ken addaan tarigagay a maam-ammotayo Isuna. Ammo ti Dios a nakaaramidtayo kadagiti dakes a bambanag, nga aw-awaganna iti basol. Ti dusa ti basol ket patay, ngem ay-ayatennaka unay ti Dios ta imbaonna ti bugbugtong nga Anakna a ni Jesus, tapno matay idiay krus ken madusa para kadagiti basolmo. Kalpasanna nagungar ni Jesus ken nagsubli idiay Langit! Nu mamatika kenni Jesus ken dawatem Kenkuana a pakawanenna dagiti basolmo, aramidenna daytoy! Umay Isuna ken agnaed kenka ita, ket agbiagka a kadwam Isuna iti agnanayon. Nu mamatika a daytoy ti kinapudno, ibagam daytoy iti Dios: Apo Jesus, mamatiak a Dioska, ket nagbalinka a tao tapno matay para kadagiti basolko, ket sibibiagka manen ita. Umayka kadi ditoy biagko ken pakawanem dagiti basolko, tapno maaddaanak iti baro a biag, ken maysa nga aldaw ket umayakto iti dennam iti agnanayon. Tulungannak nga agtulnog Kenka ken agbiag para Kenka kas anakmo. Amen. Basaem ti Biblia ken makisaritaka iti Dios iti tunggal aldaw! Juan 3:16